Lamberto Zannier

Lamberto Zannier (født 15. juni 1954 i Fagagna i provinsen Udine) er en italiensk diplomat, som særlig har arbeidet med fredsprosesser, sikkerhetssamarbeid og rustningskontroll.«Director of OSCE Conflict Prevention Centre, Vienna. Amb. Lamberto Zannier», NATO. Han er generalsekretær i Organisasjonen for sikkerhet og samarbeid i Europa (OSSE) og var fra 2008 til 2011 sjef for FNs midlertidige administrasjon i Kosovo (UNMIK).

Zannier avla i 1976 doktorgrad med en avhandling i folkerett ved Universitetet i Trieste. Etter et par år hos FAO i Roma, gikk Zannier inn i italiensk utenrikstjeneste. Han var stasjonert i De forente arabiske emirater og i Østerrike. Fra 1991 til 1997 arbeidet han med nedrustning, rustningskontroll og sikkerhetssamarbeid i NATO. Deretter fulgte fra 1997 til 2000 postering i OSSE, der Zannier blant annet ledet forhandlingene om Avtale om tilpasning av Avtale om konvensjonelle styrker i Europa. Fra 2000 til 2002 var Zannier Italias representant i styret for Organisasjonen for forbud mot kjemiske våpen i Haag. Zannier ble deretter ambassadør og arbeidet i OSSE. Fra 2002 til 2006 ledet han organisasjonens senter for forhindring av konflikt.«Secretary General», OSSE. 

Fra 20. juni 2006 til 1. juli 2011 var Zannier FNs generalsekretærs spesialrepresentant for Kosovo og sjef for FNs administrasjon i provinsen (UNMIK).«UNMIK SRSGs since 1999», UNMIK. I 2011 ble han utnevnt til generalsekretær i OSSE for en periode på tre år.«Lamberto Zannier of Italy appointed OSCE Secretary General», OSSE.

 Referanser 

Kategori:Italienske diplomater
Kategori:Personer tilknyttet FN
Kategori:Personer fra provinsen Udine
Kategori:Fødsler i 1954